**SOCIALINĖS PARAMOS TARYBOS KOMISIJOS**

**POSĖDŽIO PROTOKOLAS**

2022 m. vasario 14 d. Nr. TAR1- 26

Klaipėda

Posėdis įvyko 2022-02-11, posėdžio pradžia - 14:00 val. posėdžio pabaiga 15:35 val.

Posėdžio pirmininkas - Saulius Liekis.

Posėdžio sekretorė – Jurgita Šekštėnienė.

Dalyvauja: Kazys Bagdonas, Jolanta Skrabulienė, Evelina Gulijeva, Vida Ričkienė, Alma Kontrimaitė, Oksana Šulskienė.

Svečiai: Klaipėdos miesto savivaldybės admininistracijos Socialinių reikalų departamento Socialinės paramos skyriaus vedėja Audronė Liesytė, Klaipėdos miesto savivaldybės administracijos Socialinių reikalų departamento Socialinės paramos skyriaus Socialinių paslaugų poskyrio vedėja S. Jakienė.

DARBOTVARKĖ:

1. Dėl Klaipėdos miesto savivaldybės 2022 m. socialinių paslaugų plano projekto svarstymo.

 1. SVARSTYTA. Klaipėdos miesto savivaldybės 2022 m. socialinių paslaugų plano projekto svarstymas.

 Sonata Jakienė komisijos narius supažindino su 2022 m. socialinių paslaugų plano projekte pateikiamais socialinių paslaugų teikimo ir plėtros tikslais, plane pristatyta būklės analize, uždaviniais ir priemonių planu, prioritetinėmis socialinių paslaugų plėtros kryptimis, ankstesnių metų socialinių paslaugų plano įgyvendinimo rezultatais.

Socialinės paramos tarybos nariai buvo informuoti, kad 2022 m. socialinių paslaugų planas yra patalpintas Klaipėdos miesto savivaldybės administracijos internetinėje svetainėje, kur visi norintys gali išsakyti savo pastebėjimus, pasiūlymus ir rekomendacijas.

Tarybos nariai aptarė pateiktą informaciją, išsakė savo pastebėjimus ir pasiūlymus.

Pirmininkas pasiūlė, kad būtų didinamas finansavimas šioms paslaugoms:

* Dienos socialinė globa asmens namuose,
* Pagalba į namus,

Šių paslaugų poreikis yra didžiulis, susidaro eilės paslaugoms gauti. Vyko diskusija. Buvo atsakyta į iškilusius klausimus.

Taryba bendru sutarimu pritarė Klaipėdos miesto savivaldybės 2022 m. socialinių paslaugų planui.

NUTARTA:

Pritarti Klaipėdos miesto savivaldybės 2022 m. socialinių paslaugų plano projektui.

Siūlymas didinti finansavimą dienos socialinė globai asmens namuose ir pagalbai į namus.

Komisijos pirmininkas Saulius Liekis

Komisijos sekretorė Jurgita Šekštėnienė